open-index/open-wikipedia-markdown huggingface dataset:
אליסטר בראונלי

שמאל|ממוזער|250px|אליסטר (משמאל) וג'ונתן בראונלי
ממוזער|בראונלי במהלך תחרות ב-2011
**אליסטר אדוארד בראונלי** (באנגלית: **Alistair Edward Brownlee**; נולד ב-23 באפריל 1988) הוא טריאתלט בריטי, פעמיים ברציפות האלוף האולימפי (לונדון 2012 וריו דה ז'ניירו 2016), פעמיים אלוף העולם (2009 ו-2011) ושלוש פעמים אלוף אירופה (2010, 2011 ו-2014).

## קריירה
בראונלי נולד ביורקשייר מערב באנגליה ולמד בברדפורד. אמו קייטי הייתה שחיינית ואביו קית' רץ, הם נהגו לקחת אותו ואת אחיו הצעיר ג'ונתן (שנהיה לטריאתלט מצטיין בפני עצמו), לריצות ביערות ובהרים (fell), רכיבות ממושכות על אופניים ושחיות, כנער הצטיין בריצות קרוס קאנטרי. לטריאתלון הגיע בעקבות דודו טריאתלט בעצמו. בגיל שמונה השתתף לראשונה בתחרות דואתלון, זמן קצר לאחר שהחל את שלב הריצה איבד את נעלו, אך בחר להמשיך ולא לעצור עד סוף התחרות. ב-2002 השתתף לראשונה באליפות אירופה לצעירים. הוא זכה באליפות העולם לנוער ב-2006, ובמדליית ארד באליפות אירופה לנוער באותה שנה. ב-2007 זכה באליפות אירופה לנוער וב-2008 זכה באליפות העולם עד גיל 23. הוא ייצג את בריטניה באולימפיאדת בייג'ינג וסיים במקום ה-12, לאחר שהוביל את המירוץ 3 קילומטרים מתחילת קטע הריצה.

את הפריצה שלו עשה ב-2009 כשזכה באליפות העולם לבוגרים, הוא זכה בכל חמש התחרויות בהן השתתף מתוך שמונה תחרויות הסבב, כולל באירוע הגראנד פינאלה. באליפות אירופה באותה שנה זכה במקום השני. בתחילת 2010 סבל מפציעה ונעדר מתחרויות במשך שלושה חודשים, הוא חזר להשתתף בסבב אליפות העולם שנערך ביוני במדריד וזכה במקום הראשון, בהמשך העונה ניצח גם בתחרות הגראנד פינאלה שנערכה בבודפשט, בדירוג הסופי של אליפות העולם הגיע למקום השישי. באליפות אירופה ב-2010 זכה במקום הראשון. ב-2011 זכה בפעם השנייה באליפות העולם לאחר שניצח בארבע תחרויות מתוך שבע התחרויות בסבב כולל אירוע הסיום, כמו זכה פעם שנייה באליפות אירופה. בפברואר 2012 קרע את גיד אכילס במהלך אימון ונעדר מהתחרויות במשך 4 חודשים. ביוני חזר להתחרות וניצח בפעם ה-12 בתחרות אליפות העולם שנערכה בקיצביהל.

באולימפיאדת לונדון זכה במדליית זהב לאחר שסיים בזמן של 1:46:25 שעות, וגבר על חאבייר גומס הספרדי שסיים שני ואחיו ג'ונתן שזכה במדליית הארד. בעקבות הישגיו הוענק לו ב-2013 תואר חבר במסדר האימפריה הבריטית.

באולימפיאדת ריו דה ז'ניירו (2016) הגן על תוארו וזכה במדליית זהב בזמן של 1:45:01 שעות, לפני אחיו ג'ונתן והנרי שומאן הדרום אפריקאי.

בראונלי בעל תואר ראשון במדעי הספורט ופיזיולוגיה מאוניברסיטת לידס.

אחיו, ג'ונתן בראונלי זכה במדליית כסף אחרי אליסטר, הן באליפות העולם ב-2011 והן באליפות אירופה באותה שנה.

## קישורים חיצוניים

* 

* 
* London 2012: How Alistair and Jonny Brownlee took on the world, אתר BBC, 31 במאי 2012
* פרופיל באתר BBC

קטגוריה:טריאתלטים בריטים
קטגוריה:חברים במסדר האימפריה הבריטית
קטגוריה:אלופים אולימפיים: טריאתלון
קטגוריה:טריאתלטים באולימפיאדת ריו דה ז'ניירו (2016)
קטגוריה:טריאתלטים באולימפיאדת לונדון (2012)
קטגוריה:טריאתלטים באולימפיאדת בייג'ינג (2008)
קטגוריה:אלופים אולימפיים בריטים: אתלטיקה
קטגוריה:בריטים שנולדו ב-1988
חצר סוסה

250 פיקסלים|שמאל
**חֲצַר סוּסָה** או **חֲצַר סוּסִים** היה יישוב מקראי. יש הסוברים, כי הוא היישוב המקראי סנסנה, המוזכר בספר יהושע.

בספר יהושע הוא נזכר כשייך לנחלת שבט שמעון:

בספר דברי הימים מוזכר היישוב בשם "חצר סוסים", לצד יישובים אחרים בנחלת שבט שמעון, עד תקופת המלוכה:

במאה ה-20 הציעו חוקרי המקרא וארץ ישראל, לזהותו במספר אתרים: בח'רבת אבו סוסין מדרום מזרח לתל אל פארעה, או בח'רבת סוסיֶה הסמוכה לאשתמוע, אולם שאינה בנחלת שבט שמעון.

## לקריאה נוספת
* יוחנן אהרוני, **אטלס כרטא לתקופת המקרא**, ירושלים: הוצאת כרטא, 1974, עמ' 63.
## קישורים חיצוניים
*   חצר סוסה, חצר סוסים, האנציקלופדיה המקראית באתר kotar

## הערות שוליים

קטגוריה:יישובי המקרא
קטגוריה:נחלת שבט שמעון
למת רימן-לבג

במתמטיקה, **[[למה (מתמטיקה)|לֶמת]] רימן־לבג**, על שם המתמטיקאים ברנהרד רימן ואנרי לבג, קובעת כי התמרת פורייה או התמרת לפלס של פונקציה ממרחב ''L''<sup>1</sup> מתאפסת באינסוף. ללֶמה חשיבות רבה באנליזה הרמונית.

## הלֶמה
בהינתן f: \R \to \Complex פונקציה מדידה, שהיא *L*1 (כלומר: אינטגרל לבג של |f| הוא סופי), אזי:
\lim_{z\to\pm\infty}\left[\int^\infty_{-\infty} f(x) e^{-izx}\,\mathrm{d}x \right] = 0

כלומר, התמרת פורייה של f שואפת ל-0 כאשר z שואף לאינסוף.

### לֶמה מקבילה
תהא f : \R \to\Complex פונקציה רציפה למקוטעין בקטע [L,L-], ויהיו An ו-Bn מקדמי טור פורייה שלה. אזי:

\lim_{n\to\pm\infty} A_n = \lim_{n\to\pm\infty} B_n = 0ניתן להכליל את הלֶמה של רימן-לבג לפונקציות אינטגרבליות ולאו דווקא רציפות.

## הוכחה

הוכחה עבור פונקציות רציפות ומחזוריות 2\pi לכל \varepsilon>0 קיים פולינום טריגונומטריp(x) כך ש- \forall x , |p(x)-f(x)| נובע מיידית ממשפט פייר כיוון שממוצע סאזרו הוא פולינום טריגונומטרי לכל f (מקדמי פורייה של פולינום טריגונומטרי מקיימים: \lim_{|n| \to \infty} \widehat{f}(n)= 0 ).

## קישורים חיצוניים
* 

קטגוריה:משפטים באנליזה
קטגוריה:ברנהרד רימן
רימן
קטגוריה:התמרת פורייה
משפחת אוסטרוגסקי

[שמאל|ממוזער|250px|[שלט אצולה|שלט האצולה של המשפחה]]
שמאל|ממוזער|250px|אחוזות המשפחה במאות ה-16 וה-17 בוורוד
**משפחת אוסטרוגסקי** (בפולנית: **Ostrogscy**, בליטאית: **Ostrogiškiai**, באוקראינית: **Острозькі-Ostroz'ki**, ברוסית: **Острожские -Ostrozhskie**) הייתה משפחת אצולה מרכזית בדוכסות הגדולה של ליטא ובאיחוד הפולני-ליטאי. שם המשפחה נגזר מהעיר אוסטרוה שנמסרה ל**דניילו דמיטרוביץ**' (Danylo Dmytrovych) מאת מלך ממלכת גליציה-ווהלין באמצע המאה ה-14. דמיטרוויץ' היה ככל הנראה נצר לשושלת רוריק. 

בנו, הנסיך **פיודור דמיטרוביץ' אוסטרוגסקי** (Feodor Danilovich Ostrogski) היה מאנשיו של הדוכס הגדול ולדיסלב השני יגיילו, שהעניק לו את טירת אוסטרוה, את קורץ ואת תואר מושל ווהלין ב-1387. נחלת המשפחה גדלה וכללה 24 ערים, 10 עיירות ומעל 100 כפרים ושטחים חקלאיים נרחבים בווהלין, פודוליה וגליציה. 

אחד מצאצאיו של פיודור דמיטרוביץ' היה **קונסטנטי** (Konstanty Ostrogski) שמונה להטמאן הגדול של ליטא ופיקד על צבאה בקרב אורשה (1514) נגד נסיכות מוסקבה. גם צאצאיו נשאו בתואר ההאטמאן הגדול של ליטא. 

בניגוד לבתי אצולה עילית אחרים (מגנאטים) מן האזור דבקו בני אוסטרוגסקי בנצרות יוונית-אורתודוקסית ולא המירו דתם לנצרות קתולית ובכך נמנעו מהפכתם לפולנים. המשפחה טיפחה את השפה הרותנית ואת תרבותה ומימנה בתי ספר בהם נלמדה השפה. ב-1581 הודפס במימון המשפחה "תנ"ך אוסטרוג" (באוקראינית: Острозька Біблія; ברוסית: Острожская Библия), בסלאבית כנסייתית עתיקה ובאותיות קיריליות, תרומה חשובה לביסוסה של הכנסייה האורתודוקסית באזור.

הצאצא האחרון של המשפחה היה **יאנוש** (Janusz Ostrogski ;1554–1620). נחלות המשפחה עברו דרך קשרי נישואין למשפחת לובומירסקי.

## קישורים חיצוניים

* ערך מהאנציקלופדיה האוקראינית

אוסטרוגסקי
אוסטרוגסקי
קטגוריה:פולין: היסטוריה
קטגוריה:ליטא: היסטוריה
קטגוריה:אוקראינה: היסטוריה
טקאו פוקודה

**טקאו פוקודה** (ביפנית: 福田 赳夫; 14 בינואר 1905 – 5 ביולי 1995) היה פוליטיקאי יפני וראש ממשלת יפן ה-67.

## ביוגרפיה
פוקודה נולד במחוז גונמה ולמד באוניברסיטת טוקיו. לפני מלחמת העולם השנייה שירת פוקודה כבירוקרט במשרד האוצר, ולאחר מכן היה המזכיר הכללי של הממשלה.

פוקודה קיבל מושב בבית הנבחרים של יפן ב-1952, ובו יצג את המחוז שלו. הוא נבחר למזכיר המפלגה הליברלית-דמוקרטית ב-1957 וכיהן במספר תפקידים, בהם שר החקלאות, היערנות והדיג (1959–1969), שר האוצר (1971–1973), והמנהל הסוכנות לתכנון כלכלי (1974–1976). הוא היה מועמד לראשות הממשלה ב-1972, אך הפסיד לקקואיי טנאקה.

הוא קיבל את נשיאות המפלגה הליברלית-דמוקרטית צידי טקאו מיקי, לאחר אובדן הרוב בבית הנבחרים בבחירות של 1976. המפלגה נותרה בשלטון, אך נאלצה להסתמך על תמיכת מפלגות קטנות יותר, שהקנו לה רוב מוחלט. אף על פי שהיה ידוע בתור נץ פוליטי בתחום יחסי החוץ, ספג פוקודה ביקורת על כך שנכנע לדרישות הטרוריסטים מהצבא האדום היפני שחטפו את טיסה 472 של ג'פאן איירליינס.

במאמץ למזער את תופעת הסיעתיות בתוך המפלגה, הנהיג פוקודה בחירות מקדימות. בבחירות הראשונות, שנערכו בסוף 1978, הביס אותו מסיושי אוהירה והתמנה לנשיא המפלגה, בעוד פוקודה נאלץ להתפטר. הוא פרש מהחיים הפוליטיים ב-1990.

בנו הבכור, יסואו פוקודה, התמנה לתפקיד ראש ממשלת יפן בספטמבר 2007, לאחר התפטרותו של שינזו אבה, ונותר בתפקיד במשך שנה. בכך היה בנו הראשון של ראש ממשלת יפן המכהן כראש הממשלה בעצמו. בנוסף, ראש הממשלה ג'ונאיצ'ירו קואיזומי החל דרכו הפוליטית בתור מזכירו של פוקודה, והשניים נותרו בקשר לאורך השנים.

## קישורים חיצוניים

* 

קטגוריה:ראשי ממשלת יפן
קטגוריה:שרי החוץ של יפן
קטגוריה:בוגרי אוניברסיטת טוקיו
קטגוריה:יפנים שנולדו ב-1905
קטגוריה:יפנים שנפטרו ב-1995
טקאו מיקי

**טקאו מיקי** (ביפנית: **三木 武夫**; ) היה פוליטיקאי יפני וראש ממשלת יפן ה-66.

## ביוגרפיה
מיקי נולד במחוז טוקושימה, ולמד משפטים באוניברסיטת מייג'י. לאחר מכן למד באוניברסיטת דרום קליפורניה, משם קיבל תואר דוקטור לשם כבוד בשנת 1966.

מיקי נבחר לבית הנבחרים של יפן ב-1937, והחזיק במושבו עד מותו ב-1988. הוא החליף את קקואיי טנאקה בראשות הממשלה ב-9 בדצמבר 1974, לאחר שהאחרון נאלץ להתפטר בעקבות פרשיית שחיתות בה היה מעורב. מיקי נבחר להחליף את טנאקה בגלל תדמיתו ה"נקייה" משחיתות, ומכיוון שלא הנהיג סיעה חזק, כמו קודמו בתפקיד.

לאחר היבחרו, ניסה מיקי לערוך רפורמה במפלגה הליברלית-דמוקרטית, וקידם את חקירת המעורבים בפרשיות שחיתות נוספות, ובכך קנה לעצמו אויבים בתוך מפלגתו שלו. אף על פי שתדמיתו הציבורית הייתה חיובית, המפלגה סבלה נזק תדמיתי בעקבות פרשיות השחיתות, ובבחירות של שנת 1976 היא איבדה את הרוב בדיאט של יפן, ונאלצה לצרף אליה מפלגות קטנות על מנת להישאר בשלטון. בשל אובדן הרוב בבית התפטר מיקי מתפקידו ב-24 בדצמבר 1976, וטקאו פוקודה החליפו.

## קישורים חיצוניים

* 
* 

קטגוריה:ראשי ממשלת יפן
קטגוריה:יפנים שנולדו ב-1907
קטגוריה:יפנים שנפטרו ב-1988
בית לבאות

250 פיקסלים|שמאל
**בֵּית לְבָאוֹת** היה יישוב מקראי כנראה בצפון-מערב הנגב.
מוזכר בספר יהושע כעיר המצוייה בנחלת שבט שמעון או בנחלת שבט יהודה.

חוקר המקרא עמנואל ענתי סובר כי שמו של האתר נגזר מהמצאו של מבנה פולחן לאלה כנענית בשם לביאה, "ומכאן שראשיתה של העיר היא בתקופה הכנענית".

לבאות מוזכר כאחד מערי שבט יהודה, בין סַנְסַנָּה לשלחים:

בית לבאות נזכר גם כשייך לשבט שמעון, בין חצר סוסה לבין שָׁרוּחֶן:
.

ענתי שיער כי בית לבאות היא העיר **בֵּית בִּרְאִי** המוזכרת בספר דברי הימים:

## לקריאה נוספת
* יוחנן אהרוני, **אטלס כרטא לתקופת המקרא**, ירושלים: הוצאת כרטא, 1974, עמ' 83.
## קישורים חיצוניים
*   בית לבאות, האנציקלופדיה המקראית, באתר kotar
* ישראל זאב הלוי הורביץ,   מחקרי ארץ אבותינו (על בית לבאות), באתר hebrewbooks

## הערות שוליים

קטגוריה:אתרי המקרא
קטגוריה:הנגב: אתרי המקרא
קטגוריה:כנען
קטגוריה:נחלת שבט שמעון
אבי נאור

[ממוזער|שמאל|250px|אנדרטה לזכר בנו רן נאור שנהרג בתאונת דרכים ולזכרו הוקמה עמותת [אור ירוק. הפסל הוא ישראל פרימו]]
**אבי (אבינועם) נאור (אהרונוביץ)** (נולד ב-1948) הוא איש עסקים ישראלי. בעבר כיהן כיושב ראש הרשות הלאומית לבטיחות בדרכים וכמנכ"ל אמדוקס. חתן פרס ישראל למפעל חיים לשנת ה'תשע"ד.

## ביוגרפיה

אבי נאור נולד בעיר חיפה וגדל בקריית טבעון. שירת כקצין בחיל ההנדסה הקרבית והיה ממקימי יחידת הצליחה של הצבא.

ב-1974 סיים תואר ראשון במחזור הראשון של הפקולטה למדעי המחשב בטכניון. היה ממייסדי היישוב יעד ועבד בחברת תדיראן.

בשנת 1982 היה שותף, יחד עם בועז דותן, להקמת חברת "עורק אינפורמיישן" מקבוצת עורק, לימים חברת "אמדוקס". בחברה זו שימש כסמנכ"ל וב-1995 מונה לנשיא ומנכ"ל, עד שפרש מהחברה בשנת 2002.

בשנת 1997 ייסד, יחד עם אשתו דאז יונה נאור, את עמותת "אור ירוק" לזהירות בדרכים, לאחר שבנם רן נהרג בתאונת דרכים ב-1995, בגיל 19.

הוריו שכלו גם הם בן בתאונת דרכים - ראובן, שנהרג עוד לפני שנולד אבי.

ב-2010 מונה ליו"ר חברת "ריטליקס".

אבי נאור הוא מייסד קרן נאור ויושב ראש קרן שח"ף, שותפות פילנתרופית התומכת בתנועה של 200 קהילות צעירים משימתיות המתיישבות בפריפריה הגאו-חברתית ופועלות לצמצום פערים חברתיים.

נאור הוא התורם המוביל בישראל ביחס להונו ותורם כ-4% מהונו העצמי מדי שנה.

קיבל תואר תואר דוקטור לשם כבוד מהטכניון (2008) ומאוניברסיטת חיפה (2012). זכה בפרס בובליק ב-2010, בעיטור הנשיא לשנת 2013 ובשנת 2014 הוענק לו פרס ישראל למפעל חיים.

נאור נשוי לאתי נאור, עובדת אמדוקס לשעבר ולהם שני ילדים. מנישואיו הראשונים הוא אב לשלושה, בהם בנו רן שנהרג.

## קישורים חיצוניים
* 
* 
* 
* 
* אבי נאור ימונה ליו"ר ריטליקס, באתר חברת ריטליקס, 6 בספטמבר 2010
* 
* 

## הערות שוליים

קטגוריה:אנשי עסקים ישראלים
קטגוריה:מייסדי חברות תוכנה ישראלים
קטגוריה:נדבנים ישראלים
קטגוריה:מנכ"לי אמדוקס
קטגוריה:זוכי פרס בובליק
קטגוריה:מעוטרי עיטור נשיא מדינת ישראל
קטגוריה:מעוטרי אות הנשיא להתנדבות
קטגוריה:זוכי פרס ישראל על תרומה מיוחדת לחברה ולמדינה
קטגוריה:יושבי ראש ונשיאי עמותות
קטגוריה:יושבי ראש מועצת הרשות הלאומית לבטיחות בדרכים
קטגוריה:בוגרי הטכניון - מכון טכנולוגי לישראל
קטגוריה:מקבלי תואר דוקטור לשם כבוד מהטכניון
קטגוריה:מקבלי תואר דוקטור לשם כבוד מאוניברסיטת חיפה
קטגוריה:ישראלים שנולדו ב-1948
כריסטופר לויד (תסריטאי)

**כריסטופר לויד** (באנגלית: **Christopher Lloyd**; נולד ב-18 ביוני 1960) הוא תסריטאי ומפיק טלוויזיה אמריקאי. זכה בתשעה פרסי אמי.

## קריירה
עבודת התסריטאות הראשונה של לויד הייתה ארבע העונות הראשונות של הסדרה "בנות הזהב". הוא היה גם הכותב והמפיק של הסדרות "כנפיים", "פרייז'ר", "לא בכושר", "בחזרה אליך" ו"משפחה מודרנית". בסדרה פרייז'ר היה מפיק שותף בכיר בין השנים 1993–1994, ומפיק בפועל בין 1994–2000 ושוב ב-2003–2004.

בהמשך יצר כתסריטאי את סרט האנימציה "חיים בזרם", אשר עליו קיבל את פרס אנני לתסריט הטוב ביותר.

בשנת 2005 יצר וכתב את הסיטקום "טיפול משפחתי" לרשת CBS. לסודרו תוכננו 22 פרקים אך הסדרה בוטלה לאחר 14 פרקים, טרם שודרו כל הפרקים. 

## ביוגרפיה
אביו של לויד היה כותב הסיטקומים דייוויד לויד (1934-2009).

לויד נשוי לשחקנית והמדבבת ארלין סורקין, שידועה בעיקר בקול של הארלי קווין מבאטמן: איש העטלף. לזוג שני בנים.

## קישורים חיצוניים
* 

קטגוריה:תסריטאי טלוויזיה אמריקאים
קטגוריה:זוכי אמי בפריים טיים: תסריט לקומדיה
קטגוריה:זוכי פרס אנני - תסריט
קטגוריה:אמריקאים שנולדו ב-1960
ג'ונתן בראונלי

שמאל|ממוזער|250px|ג'ונתן (מימין) ואליסטר בראונלי
**ג'ונתן (ג'וני) בראונלי** (באנגלית: **Jonathan Brownlee**; נולד ב-30 באפריל 1990) הוא טריאתלט בריטי, זוכה מדליית זהב (טוקיו 2020) בתחרות הקבוצתית המעורבת, זוכה מדליית כסף (ריו דה ז'ניירו 2016) ומדליית ארד (לונדון 2012) במשחקים האולימפיים, אלוף העולם (2012) וסגן-אלוף אירופה (2011).
## ביוגרפיה
בראונלי נולד בלידס שבאנגליה ולמד בברדפורד. אמו הייתה שחיינית ואביו רץ. את אימוני הטריאתלון החל כנער יחד עם אחיו הבכור אליסטר בראונלי, והחליט להקדיש לכך את עתידו לאחר שראה את אחיו משתתף באליפות אירופה לצעירים ב-2002. הוא זכה במדליית ארד באליפות אירופה לנוער ב-2008 ובמדליית זהב שנה אחר כך. ב-2010 זכה במדליית זהב בסבב תחרויות אליפות העולם עד גיל 23 ובמקום ה-38 בבוגרים, במהלך הסבב זכה במקום השני בטריאתלון לונדון באותה שנה זכה במדליית כסף באליפות אירופה עד גיל 23. ב-2011 ניצח בתחרות הסבב העולמי בלוזאן, סיים שני בסידני ובמדריד ושלישי בלונדון ובבייג'ינג, בסיכום הכללי זכה במדליית כסף אחרי אחיו אליסטר, שזכה באליפות העולם. באליפות אירופה ב-2011, סיים אחרי אחיו פעם נוספת וזכה במדליית כסף. ב-2012 ניצח בשתי התחרויות הראשונות בהן השתתף במסגרת סבב אליפות העולם, בסן דייגו ובמדריד וסיים שני בתחרות בקיצביהל לאחר אחיו, בהמשך השנה ניצח בתחרות בסטוקהולם וסיים שני באוקלנד מה שהביא לו את הזכייה באליפות העולם באותה שנה.

הוא ייצג את בריטניה באולימפיאדת לונדון, במהלך התחרות קיבל עונש של 15 שניות עיכוב, אף על פי כן, זכה במדליית ארד לאחר אחיו שניצח בתחרות וחאבייר גומס הספרדי שסיים שני. באולימפיאדת ריו דה ז'ניירו (2016) סיים שני לאחר אחיו וזכה במדליית כסף. באולימפיאדת טוקיו זכה עם נבחרת בריטניה במדליית זהב בתחרות הקבוצתית המעורבת ובתחרות האישית סיים במקום החמישי.

## קישורים חיצוניים

* 
* London 2012: How Alistair and Jonny Brownlee took on the world, אתר BBC, 31 במאי 2012
* פרופיל באתר BBC
* 

קטגוריה:טריאתלטים בריטים
קטגוריה:טריאתלטים באולימפיאדת ריו דה ז'ניירו (2016)
קטגוריה:טריאתלטים באולימפיאדת לונדון (2012)
קטגוריה:אלופים אולימפיים: טריאתלון
קטגוריה:אלופים אולימפיים מבריטניה
קטגוריה:לידס: אישים
קטגוריה:רצים באולימפיאדת טוקיו (2020)
קטגוריה:בריטים שנולדו ב-1990
ומפירו (קוקטייל)

**ומפירו** (באנגלית: **Vampiro**) הוא קוקטייל המורכב מטקילה בהירה, מיץ עגבניות, מיץ תפוזים, דבש, בצל, פלפל צ'ילי, רוטב ווסטרשייר, מלח בישול וקרח. 

## מתכון ומפירו לדוגמה
קיימים כמה מינונים למרכיבי הקוקטייל ודרכים אחדות להכנתו והגשתו, אם כי היחס בין המרכיבים נשמר פחות או יותר. מתכון לדוגמה הוא:
 
50 מ"ל טקילה סילבר, 70 מ"ל מיץ עגבניות, 30 מ"ל מיץ תפוזים, 10 מ"ל מיץ ליים, כפית דבש, חצי פרוסת בצל קצוצה, מעט פלפלות צ'ילי אדומות פרוסות, כמה טיפות של רוטב ווסטרשייר, קורט מלח בישול וקרח.

את כל המרכיבים יש לשים בשייקר, לנער היטב, למזוג לכוס אולד פאשן מלאה בקרח גרוס ולקשט בפלפלות צ'ילי אדומות.

## לקריאה נוספת
* עופר קורן, **69 קוקטיילים**, פרדס חנה כרכור: הוצאת אלרן, 2003, עמ' 36

## קישורים חיצוניים
* ומפירו באתר IBA WORLD

קטגוריה:קוקטיילים
שלמה דסקל

** שלמה** (שלוימי) **דסקל** הוא זמר חרדי חסידי-אמריקאי.

## ביוגרפיה
דסקל נולד בישראל בבני ברק, כבחור שר במקהלות חסידיות, לאחר נישואיו היגר לארצות הברית, אלבומו הראשון יצא לאור בשנת 2003 כאוסף של שירים מוכרים, בהמשך הוציא עוד שני אלבומים עם שירים חדשים, לצד זה יצא לאור בהפקת המפיק יוחי בריסקמן סדרה בשם "רילקס" (Relax) של יצירות ארוכות הכוללות מיקס של שירים מוכרים שקטים ומרגשים המושרים על ידי דסקל, הסדרה זכתה להצלחה רבה ונמכרה ברבבות עותקים.

הזמר דסקל מצליח לשלב באלבומיו מגוון נרחב ביותר של סגנונות.
שלומי דסקל הוא אחיו של הזמר החסידי יענקי דסקל.

## דיסקוגרפיה
### אלבומים
* **טאנץ מיט שלומי דסקל** (2003)
* **כדי** (2006)
* **פותח את ידיך** (2008)
* **פרויקט 3** (2009)
* **רילקס (Relax)** (סדרה של 3 חלקים 2010–2007)
* **בואו לרקוד** (2012)
* **לא שייך** (2016)
* **הארציג** (סדרה של 3 חלקים –2020)

### השתתפות באלבומים
* מתנה טובה (מסדרת שיר) - של שלמה יהודה רכניץ
* **מונה 7 - הכל לטובה**, מונה רוזנבלום, 2017
* **טביעת אצבע**, 2019
* **לב אל הנשמה**, משה חזקי' וייס, 2019
* **תנועות**, 2022

### סינגלים
* שטר התנאים - עם מקהלת שירה, 2016
* והנה - עם אחיו יעקב יהודה דסקל, ילד הפלא אברהם חיים גרין ומקהלת שירה, 2016
* מאמע רחל - עם ילד הפלא אברהם חיים גרין ומקהלת שירה, 2017
* י־ה אכסוף - עם מקהלת זמירות וילד הפלא שלום סאל, לחן של רבי אהרון הגדול מקרלין, 2018
* חופה - עם מקהלת ידידים, 2018
* מחרוזת ימים נוראים - עם אהרלה סמט, פינקי ובר, ילד הפלא שלום בראדט ומקהלת שירה, 2018
* מחרוזת ימים נוראים מלחניו של משה גולדמן - עם מקהלת שירה ומקהלת הילדים שיר ושבח, 2018
* מחרוזת ימים נוראים - עם מנדי בריל, 2019
* אבא - קאבר לשירם של אברהם פריד וארי היל בלחן של בנצי שטיין, 2019
* ביד היוצר - יחד עם אחיו יעקב יהודה דסקל, 2020
* איך שמעק - יחד עם אחיו יעקב יהודה דסקל, 2021
* פתחו לי - עם מקהלת שירה, אברומי ברקו ומקהלת הילדים יונגערליך, 2021

## קישורים חיצוניים

* 
* על שלמה דסקל באתר חסידי ניוז
* שר את השיר 'מלך מלכי המלכים', שירו של אייל גולן

## הערות שוליים

קטגוריה:זמרים חסידיים
קטגוריה:זמרים אמריקאים
קטגוריה:חרדים אמריקאים
קטגוריה:מוזיקאים יהודים אמריקאים
נבו-מוכין-זרי

**מוכין-זרי** (ככל הנראה קיצור השם Nabu-Mukīn-Zēri שמשמעותו: האל נבו יכונן זרע; ביוונית Χινζηρος) מלך על בבל בשנים 729-731 לפנה"ס לאחר שלכד את כס המלוכה מידי קודמו נבו שומה-אוכין השני.

לאחר שלוש שנים הובס מוכין-זרי בידי תגלת פלאסר השלישי בשערי בירתו והמרד הבבלי דוכא בידי האשורים. 
עד לאירוע זה, לא אכפו האשורים שלטון ישיר של מלך אשור על בבל. מגמה זו הופסקה לאחר מרד מוכין זרי. 
## קישורים חיצוניים

***Dubovský, Peter**., Hezekiah and the Assyrian Spies, Roma 2006.


קטגוריה:ערכים שבהם תבנית בריטניקה אינה מתאימה
קטגוריה:מלכי בבל
מדליית המלחמה של הכוח הטריטוריאלי

**מדליית הכוח הטריטוריאלי** (באנגלית: **Territorial Force War Medal**) היא מדליית מערכה שהוענק לחברי הכוח הטריטוריאלי של בריטניה, כוח של מתנדבים, בתפקידי צבא וסיעוד ששירתו מחוץ לשטחה היבשתי של בריטניה במערכות שהיו חלק ממלחמת העולם הראשונה. מדובר באות הנדיר ביותר מבין חמש המדליות המקבילות, המדליות הגדולות של מלחמת העולם הראשונה.

## זכאות
המדליה הופקה באפריל 1920 לחברי הכוח שהתנדבו לשירות, והצהירו, או חתמו על נכונותם לשרת מחוץ לשטחה היבשתי של המדינה לפני ה-30 בספטמבר 1914 ואכן שירתו מעבר לים במסגרת המלחמה בין התאריכים ה-5 באוגוסט 1914 וה-11 בנובמבר 1918 כולל. אף על פי כן הכיתוב על המדליה מתייחס לשנים 1914–1919 למרות המוזכר למעלה בגלל שבחוק הבריטי שנות המלחמה מוגדרות עד ל-1919.

תנאי נוסף היה שהמתנדבים יהיו כאלה שהתגייסו לכוח לפני תחילת המלחמה (4 באוגוסט אותה שנה) או מתנדבים שכבר שירתו בכוח לפחות 4 שנים טרם התקופה המדוברת והתגייסו שוב לפני סוף ספטמבר.

הזכאים למדליה זו בהכרח היו מי שלא היה זכאי לקבל את כוכב 1914 או כוכב 1914–1915.

## תיאור
* המדליה עשויה ארד, צורתה עגולה, וקוטרה 36 מילימטר.
* על החזית מופיעה דמותו חשופת הראש של המלך ג'ורג' החמישי ופניו פונים כלפי שמאלה. כמו כן מופיע הכיתוב GEORGIVS V BRITT : OMN : REX ET IND : IMP שמשמעו "המלך ג'ורג' החמישי, מלך כל הבריטים, וקיסר הודו".
* בצידה האחורי מופיע הכיתוב, מלמעלה למטה: FOR / VOLUNTARY / SERVICE / OVERSEAS / 1914-19, שמשמעותו בעברית "על שירות התנדבותי מעבר לים 1914-19".
* האות שנלווה למדליה הוא צהוב עם שני פסים ירוקים.

## קישורים חיצוניים

קטגוריה:הממלכה המאוחדת: עיטורים
קטגוריה:מלחמת העולם הראשונה: אותות ועיטורים
קצין חיל ראשי

**קצין חיל ראשי** הוא קצין בכיר (בצה"ל בדרגת תת-אלוף) הניצב בראש חיל צבאי, ומהווה את מוקד הידע והסמכות המקצועית העליונה בתחומו. קצין החיל הראשי מהווה יועץ לרמטכ"ל ולמטהו בתחומו, מגדיר את תורת הלחימה החילית ומפקח על הטמעתה וביצועה, אחראי על בניין הכוח בהיבטי הכשרה וטיפוח כוח אדם, הצטיידות באמצעי לחימה ומרכז מחקר ופיתוח בתחומי המקצוע.

בדרך כלל מפרסם קצין חיל ראשי הנחיות, הוראות עבודה ופקודות המחייבות את כל חיילי החיל והעוסקים במקצוע המונחים מקצועית על ידו, גם אם אינם שייכים אורגנית לחיל (כך למשל קצין קשר גדודי השייך לחטיבת חי"ר מונחה מקצועית בתחום הקשר על ידי הוראות קצין קשר ראשי).

תחילה היו קציני חיל ראשיים בדרגת אלוף-משנה.  בדצמבר 1970 הוחלט שבכמה מחילות צה״ל התקן של קצין חיל ראשי, יעלה לדרגת תת־אלוף. בתוקף שינוי זה הועלו לדרגת תת־אלוף שבעה קציני חילות: קצין חימוש ראשי, ראש הג״א, קצין תותחנים ראשי, קצין קשר ואלקטרוניקה ראשי, קצין אספקה ראשי, קצין רפואה ראשי, קצין הנדסה ראשי, קצין חינוך ראשי, בנוסף עלה תקן מפקד היחידה לסיוע וקשרי חוץ לדרגת תת־אלוף.
## לקריאה נוספת
* **המילון למונחי צה"ל**, אג"ם/תוה"ד 2003

## הערות שוליים

קטגוריה:פיקוד ושליטה
קטגוריה:צה"ל: תפקידים צבאיים
גז טבעי דחוס

**גז טבעי דחוס** (בראשי תיבות גט"ד; באנגלית: **CNG**: Compressed Natural Gas), הוא גז טבעי שעיקרו מתאן. הגז מאוחסן ומופץ במכלים קשיחים בלחץ של 200–248 בר (2900–3600 PSI), בדרך כלל בצורת גליל או כדור.

## שימושים

הגז הטבעי הדחוס נפוץ בעולם לתחבורה והנעת מכוניות. כ-11 מיליון מכוניות בעולם מונעות בגז טבעי כאשר איראן ופקיסטן הן המדינות המובילות בשימוש למטרה זאת.

גז טבעי דחוס מספק חלופה חסכונית, גמישה ויעילה לחיבור "מחוץ לצינור" קווי החלוקה המסורתיים של מערכות אספקת הגז הטבעי.

גז מצינור גז טבעי נדחס כדי 200–250 בר ואז נטען על מכלית גז או מכל קטן לשם שינוע בדרכים. בנקודת הפריקה (נקודת ההפחתה או ההנחתה) הלחץ של הגז הדחוס מורד ללחצים מתאימים ללקוחות (תעשייה או תחבורה).

## גז טבעי דחוס בישראל

החל מיוני 2014 ועד לחיבורו לצנרת חלוקת גז בפברואר 2015 מפעל פניציה באזור התעשייה ציפורית שבגליל התחתון סופק בגז טבעי דחוס.

בחברת "סופרגז", זכיינית ההובלה של הגז הדחוס במכליות, מעריכים את פוטנציאל שוק ה-CNG בישראל ב-0.4-0.5 BCM בשלב הראשון (בטרם יושלם הרישות בישראל בצנרת) - וזה ירד בעתיד ל-0.2 BCM, שיסופקו בעיקר ללקוחות שלא יחוברו לצינור.

בדצמבר 2011 אושר אתר למילוי גז טבעי דחוס וקביעת צנרת גז באזור התעשייה אלון תבור.

השימוש בגז טבעי דחוס בישראל, שהוא חלופה נקייה יחסית לדלקים אחרים כמו בנזין, מזוט וסולר יכול לשמש פתרון אנרגטי לשימושים הבאים:
* הנעת כלי רכב. תקן ישראלי לשימוש בגז דחוס בתחבורה פורסם בישראל בשנת 2012.
* הנעת מפעלי תעשייה הממוקמים הרחק מקווי ההולכה והחלוקה של רשת הגז בישראל ואשר קיים ספק או קושי בפוטנציאל החיבור שלהם לרשת הגז הטבעי. שימוש בגז דחוס, כאשר תקינותו תוסדר בישראל, תאפשר לתעשייה ליהנות מעלויות אנרגיה זולות יותר, בהשוואה לדלקים בהם עושים שימוש כיום. עיקר ההסדרה הנדרשת, לשם כך, לשימוש בישראל היא בתחום התקינה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גז טבעי
קטגוריה:ישראל: דלק
קטגוריה:דלק מאובנים
הלן ג'נקינס

שמאל|ממוזער|250px|הלן ג'נקינס במהלך תחרות ב-2010
**הלן רבקה ג'נקינס** (באנגלית: **Helen Jenkins**; נולד ב-8 במרץ 1984) היא טריאתלטית בריטית, אלופת העולם בשנת 2008 ובשנת 2011.

## ביוגרפיה
ג'נקינס נולדה באלגין שבסקוטלנד, בתם של אד וג'ו טאקר. אביה שירת בחיל האוויר המלכותי ועמו נדדה המשפחה לגרמניה ולסאות גלמורגן שבדרום ויילס. כנערה התחרתה בשחייה ובריצות קרוס קאנטרי וייצגה את ויילס בתחרויות שונות. היא החלה להתחרות בטריאתלון בגיל 15 לאחר שהבינה שלא תוכל להגיע לרמות הגבוהות ביותר בשחייה תחרותית. ב-2002 סיימה במקום התשיעי באליפות העולם לנוער בטריאתלון, ב-2003 זכתה באליפות בריטניה לנוער ודורגה חמישית באליפות העולם לנוער, בטריאתלון לונדון סיימה במקום השביעי. 

ב-2005 החלה להשתתף בסבב לבוגרים, היא זכתה בשתי מדליות ארד בתחרויות הגביע העולמי, סיימה במקום ה-32 באליפות העולם שהתקיימה ביפן והייתה סגנית אלופת בריטניה. ב-2006 ייצגה את ויילס במשחקי חבר העמים וסיימה במקום ה-17, באותה שנה זכתה באליפות בריטניה. בהמשך השנה סבלה מפציעה בגיד אכילס שהשביתה אותה כמעט לחלוטין מפעילות נוספת ב-2006 וב-2007. לאחר חזרתה זכתה באליפות העולם ב-2008 ובמקום השלישי בסבב הגביע העולמי. היא ייצגה את בריטניה באולימפיאדת בייג'ינג וסיימה במקום ה-21.

ב-2009 וב-2010 סיימה במקומות החמישי והרביעי בהתאמה בסבב תחרויות אליפות העולם. ב-2011 זכתה בפעם השנייה באליפות העולם לאחר שניצחה בטריאתלון לונדון, סיימה שנייה בשלוש תחרויות ורביעית בתחרות הספרינט. ב-2012 סיימה במקום השני בתחרות סבב אליפות העולם בסידני, ניצחה בתחרות בסן דייגו והובילה את הדירוג העולמי, אך בעקבות פציעה בברכה לא השתתפה בשאר מרוצי הסבב. באותה שנה ייצגה ג'נקינס את בריטניה באולימפיאדת לונדון וסיימה במקום החמישי.

ג'נקינס נישאה ב-2008 למארק ג'נקינס, טריאתלט שייצג את בריטניה באולימפיאדת אתונה והפך למאמנה. ב-2019 הוענק לה תואר חברה במסדר האימפריה הבריטית.

## קישורים חיצוניים

* 

* הלן ג'נקינס באתר ITU
* London 2012: Triathlete Helen Jenkins happy to avoid spotlight, אתר BBC, 3 בינואר 2012

קטגוריה:טריאתלטיות בריטיות
קטגוריה:אלופות עולם בטריאתלון
קטגוריה:טריאתלטיות באולימפיאדת בייג'ינג (2008)
קטגוריה:טריאתלטיות באולימפיאדת לונדון (2012)
קטגוריה:ספורטאיות ולשיות
קטגוריה:חברים במסדר האימפריה הבריטית
קטגוריה:משתתפות בריטיות באולימפיאדת ריו דה ז'ניירו (2016)
קטגוריה:בריטיות שנולדו ב-1984
קטגוריה:בריטים שנולדו ב-1984
עיצוב תוכנה

**עיצוב תוכנה** הוא התהליך של פתרון בעיות ותכנון של פיתוח תוכנה. פיתוח התכנון ודרך העבודה של התוכנה, נעשה לאחר שנקבעים מטרות ומפרט. התהליך של עיצוב תוכנה משלב בתוכו מרכיבים של תכנות low-level, יישום אלגוריתמים, יחד עם ארכיטקטורת תוכנה, ותכנון מופשט של מרכיבי התוכנה.

## עקרונות בעיצוב תוכנה
# הפשטה – תהליך של הכללה על ידי הקטנת כמות המידע הנראה לעין של מושג או תופעה, בדרך כלל כדי להתייחס למידע שרלוונטי למטרה מסוימת.
# מודולריות – האפשרות לפרק את התוכנה למספר חלקים הניתנים לשינוי. מערכת מודולרית תהיה מחולקת ליחידות משנה.
# ארכיטקטורת תוכנה – מבנה התוכנה הכללי, והשלמות הרעיונית.
# מבנה נתונים – מייצג את הקשרים הלוגיים בין יחידות מידע.
# ארגון, מבנה, והיררכיה.
# כימוס – מידע לא יהיה נגיש למודל שלא עושה בו שימוש.
# תמיכה בתחזוקה ועדכון – הצורך בתחזוקה קיים בשל גילוי פגמים ושיפור יכולות. לכן יש להקפיד על תכנות מודולרי, לעשות שימוש חוזר בקוד, ותיעוד.

שיקולים נוספים שבאים לידי ביטוי בעיצוב התוכנה הם השמישות, אבטחת מידע, מעטפת התוכנה וממשק משתמש.

## תבנית עיצוב
מתכנתים ומעצבי תוכנה נתקלים לעיתים בפני בעיות עיצוב שכבר נבחנו בעבר ואף נפתרו על ידי אחרים. תבנית עיצוב היא למעשה תבנית או מודל המתארת פתרון לבעיה שכיחה בעולם התכנות. השימוש החוזר בתבניות אלו יכול להאיץ משמעותית את תהליך פיתוח התוכנה.

## ראו גם
* פיתוח תוכנה
* עיצוב אינטראקציה
* אפס אחד אינסוף
* חוזה (תכנות)
* SDD

## קישורים חיצוניים

## הערות שוליים

קטגוריה:הנדסת תוכנה
File Roller

**File Roller** הוא מנהל ארכיון לסביבת שולחן העבודה GNOME אשר משוחרר תחת הרישיון הציבורי הכללי של גנו (**GNU GPL**).

## תכונות
File Roller מאפשר:
* ליצור ולשנות ארכיונים
* להציג תוכנם של ארכיונים
* להציג קבצים מתוך ארכיונים
* לחלץ קבצים מארכיונים

## תבניות קבצים נתמכות
File Roller הוא רק מנהל ארכיון גרפי לשירותי ארכיון קיימים.

תבניות הקובץ הבאות נתמכות על ידו:
* 7-Zip  (.7z)
* WinAce  (.ace)
* ALZip  (.alz)
* ar  (.ar)
* ARJ  (.arj)
* Cabinet  (.cab)
* UNIX CPIO  (.cpio)
* DEB  (.deb) (קריאה בלבד)
* דמות ISO  (.iso) (קריאה בלבד)
* JAR  (.jar, .ear, .war)
* LHA  (.lzh)
* RAR  (.rar)
* RPM  (.rpm) (קריאה בלבד)
* StuffIt  (.bin, .sit)
* tar:
** ללא דחיסה (.tar)
** עם דחיסה:
*** gzip  (.tar.gz, .tgz)
*** bzip  (.tar.bz, .tbz)
*** bzip2  (.tar.bz2, .tbz2)
*** compress  (.tar.Z, .taz)
*** lzip  (.tar.lz, .tlz)
*** LZO  (.tar.lz, .tlz)
*** 7zip   (.tar.7z)
*** xz  (.tar.xz)
*** rz  (.tar.rz), (החל מגרסה 3.9.1)
* ZIP  (.zip)
* CBZ  (.cbz)
* ZOO  (.zoo)
* Portable Executable  (.exe, .dll)
* קבצים בודדים הדחוסים עם gzip, bzip, bzip2, compress, lzip, lzop, rzip ו־xz.

## מגבלות
ל־File Roller היכולת להשתמש בתבניות קובץ שונות עם התוספים המתאימים, אך אין את האפשרות לדחוס ברמות דחיסה שונות באמצעות הממשק הגרפי (רמת דחיסה גבוהה, רגילה או מהירה וכו'), שלא כמו כלי עזר רבים נוספים. ניתן להגדיר זאת באמצעות DConf.

## קישורים חיצוניים

* 
* דף העזרה הרשמי לשימוש במנהל הארכיון
* קוד המקור

## הערות שוליים

קטגוריה:GNOME
קטגוריה:תוכנה חופשית
קטגוריה:תוכנות שהושקו ב-2001
כושן

[שמאל|ממוזער|250 פיקסלים|מפת שטחי ההשפעה של [מצרים העתיקה וממלכת כוש בשנת 1450 לפנה"ס]]
**כּוּשָׁן** היה שמם בתנ"ך של שבטים נוודים. ספרות המחקר מציינת כי שמם אצל עמי המזרח התיכון היה גם כוּשָׁוּ. על פי השערת החוקרים, חלק משבטי כושן נטמעו בשבטי מדין.

בני השבט מוזכרים בתפילתו-נבואתו של הנביא חבקוק, בהקשר למדין:

ובספר דברי הימים בהקשרו של המלך יהורם, בהקשר של שבטים ערבים נוודים:

 

על פי ממצאים ארכאולוגים שנמצאו בנגב החוקרים העלו השערה, כי השבטים פעלו בסביבתו בעיקר בתקופת הברונזה התיכונה. מבני כושן היו כנראה האישה הכושית רעיית משה רבנו (שעל פי חלק מהפרשנים הייתה צפורה המדיינית), וזרח הכושי.

## לקריאה נוספת
* הערך: כושן, **לכסיקון מקראי**, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 391.
* יוחנן אהרוני, **אטלס כרטא לתקופת המקרא**, ירושלים: הוצאת כרטא, 1974.

## קישורים חיצוניים
* כושן, אנציקלופדיה מקראית, באתר kotar

## הערות שוליים

קטגוריה:עמים הנזכרים בתנ"ך
קצין אג"ם

**קצין אג"ם** (קצין אגף מטה) הוא קצין מטה במפקדה. הוא הקצין המרכזי במטה לאחר סגן מפקד היחידה (גדוד או חטיבה) או לאחר הרמ"ט (ראש המטה ברמת האוגדה), ואחראי על תיאום פעולת המטה המקצועי בתחומי הפו"ש - הפיקוד והשליטה, הסיוע הקרבי והמנהלה.

קצין האג"ם אחראי על תכנון וביצוע משימות המוטלות על מפקד היחידה, הכנת פקודות ופיקוח על ביצוען, דאגה לקיום תקין של כל הדרוש לביצוע המשימות ובפרט לפיקוד ושליטה על הכוחות, גיבוש תורת לחימה ליחידה ופיקוח על קיומה תוך תכנון ארוך טווח של בניית הכוח וכשירותו בהדרכה, אימונים ותרגולים ופיקוח על קציני המנהלה של המפקדה בתחומי אבטחה.

הסימול בצבאות נאט"ו לתפקיד מטה זה הוא G3.

## ראו גם
* אגף המבצעים
* מטה (צבא)

## לקריאה נוספת
* **המילון למונחי צה"ל**, אג"ם/תוה"ד 2003

## הערות שוליים

קטגוריה:פיקוד ושליטה
קטגוריה:תפקידים צבאיים
מנחם מנדל הגר (צמח צדיק)

רבי **מנחם מנדל הגר** (כ"ד באייר תק"צ, 1830 - כ"ט בתשרי תרמ"ה, 1884) היה המייסד והאדמו"ר הראשון בשושלת ויז'ניץ.

## תולדות חייו
נולד בעיירה קוסוב כבן זקונים לרבי חיים הגר הידוע בכינוי **תורת חיים**, את שמו קיבל על שם סביו רבי מנחם מנדל הגר מקוסוב, בהגיעו לגיל 14 נשא לאשה את מרים מעניא בתו של רבי ישראל מרוז'ין, ובגיל 24 לאחר פטירת אביו בשנת תרי"ד (1854) עבר לכהן כאדמו"ר בעיירה ויז'ניץ שם התגורר עד פטירתו.

היה ידוע כגאון מופלג בתורה והרבה לעסוק בלימוד, גדולי דורו העריצו מאוד את גדלותו בתורה והעבירו אליו שאלות סבוכות בענייני הלכה, לצד זה היה פזרן גדול בצדקה ובעניין זה נקשרו בשמו אגדות של ממש, את כל רווחיו מעסקים שהשקיע בהם אצל חסידיו הוקדשו כולם לצדקה, עם זאת בחייו האישיים היה סגפן גדול ומסופר עליו שלא היה מתחמם על יד התנור אפילו בלילות החורף הקרים.

הוא נפצע קשה בקריסת מרפסת דירתו בעיירת הנופש מרינבד ונשקפה סכנה לחייו. תוצאות הפציעה ניכרו עליו עד יום פטירתו. בתקופה שבה נפצע, נפטר באופן פתאומי בנו יעקב דוד הגר. ואגדה רווחת בקרב חסידי צאנז, מייחסת לרבי מצאנז הרב חיים הלברשטאם התערבות שמיימית, שבסופה היה מותו של הבן תחליף לחיי האב.

תכנן לעלות לארץ ישראל ולהתגורר בצפת, שם גרו קבוצה מחסידיו, וכבר בשנת תרכ"ב רכש מקום תפילה בבית הכנסת האר"י, אך בני משפחתו הניאוהו מהתוכנית. גם מחותנו רבי יהושע רוקח מבעלז התנגד לעלייתו.

לאחר מחלה קשה נפטר רבי מנחם מנדל בראשית שנת תרמ"ה ונטמן בבית הקברות בעיירתו ויזניץ.

## צאצאיו
* הרב ברוך הגר מויז'ניץ (**אמרי ברוך**) ממשיך דרכו של אביו בשושלת ויז'ניץ.
* הרב יעקב דוד הגר, חתן רבי משולם זוסיא מטשלומאט, נכד רבי זוסיא מאניפולי. נפטר בצעירותו.
* שרה, אשת רבי שמואל מסקאהל, בנו של רבי יהושע רוקח מבעלז.

## ספרו
***צמח צדיק**, מאמרים על התורה ועל המועדים, טשערנאוויץ, תרמ"ה. הספר נקרא "צמח צדיק" (ע"פ ) כדי לרמז לשמו, משום ש'צמח צדיק' בגימטריה 'מנחם מענדיל'.

## לקריאה נוספת
*יעקב יוסף ויינר, **הצמח צדיק**, בני ברק, תשמ"ט
*יצחק אלפסי, **תפארת שבמלכות: בית קוסוב - וויז’ניץ**, תל אביב, תשכ"א

## הערות שוליים

קטגוריה:נפטרים ב-1884
קטגוריה:ילידי 1830
מנחם מנדל הגר
קטגוריה:רבנים גליציאנים
קטגוריה:יהודים מבוקובינה
קטגוריה:ניסיונות עלייה לארץ ישראל
JDN

**חדשות JDN** (ראשי תיבות של **Jewish Daily News**, בעברית: **חדשות יהודיות יומיות**, ביידיש: **אידישע טעגליכע נייעס**) הוא אתר חדשות ותוכן חרדי המוביל בקטגוריית האתרים המסוננים.

## היסטוריה
בשנת 2008 החל נפתלי אונגר, אחיינו של האדמו"ר מרדכי דוד אונגר מבאבוב 45 מארצות הברית, להפיץ במייל תמונות וסרטונים מאירועים בחצרות אדמו"רים, תחת הכותרת JDN – אידישע טעגליכע נייעס. לדבריו, אלפים נרשמו לקבלת החומר.

בשנת 2011 נוסד אתר האינטרנט 'חדשות JDN'. בתחילה עבד האתר בשיתוף פעולה עם בעלי המייל JDN, אך לאחר תקופה הם נפרדו, כשבעלי המייל מתמקדים בעיקר בחדשות חסידיות בארצות הברית, ובעלי האתר מתמקדים בחדשות חרדיות וכלליות בישראל.

בעל האתר היה מנהל אתר האינטרנט "טוג" שנסגר עקב קריאת הרבנים משנת 2009 שלא לגלוש ברשת האינטרנט. לאחר מכן העורך הראשי ומנכ"ל האתר היה יחיאל (חיליק) טברסקי, בנו של האדמו"ר אברהם יהושע העשיל מטשארנאביל (טשרנוביל) - אשדוד.

משנת 2016–תשע"ו הבעלים הוא דודי ברנשטיין - מו"ל קבוצת JDN. באותה שנה הושקה אפליקציית מובייל לאתר ובתקופה זאת האתר שוב החל לשלוח מייל יומי עם עיקרי החדשות.

כיום האתר מפרסם חדשות מישראל ומהעולם וכן חדשות מהמגזר החרדי. הכתבות החדשותיות המפורסמות באתר הן בסגנון הדומה לזה של העיתונים היומיים החרדיים. באתר קיימים מדורים שונים בהם מתפרסם תוכן מגוון שאינו חדשותי ומתפרסמים בו גלריות תמונות וסרטוני וידאו מחצרות האדמו"רים והרבנים והוא משתף פעולה עם כמאה צלמים המתעדים את החצרות החסידיות. בדומה לעיתונים חרדים אחרים, האתר נמנע מלהציג תמונות של נשים, ואף מוחק נשים מתמונות שבהן הן מופיעות.

בשנת 2020 רכש האתר את העיתון הדיגיטלי 'שחרית' ומדי יום מופיע בעיתון מדור תמונות בשיתוף האתר.

## קבוצת JDN
'חדשות JDN' הוא חלק מקבוצת התקשורת הגדולה במגזר החרדי – 'קבוצת JDN' שמקדמת תקשורת נקייה ומותאמת לציבור החרדי. בחזון הקבוצה נכתב: . בדומה לכלי התקשורת הממסדיים במגזר החרדי, כלי התקשורת של הקבוצה לא מדווחים על אירועים פליליים או מחלוקות בין רבנים במגזר החרדי וקיימת אצלם 'ועדת רבנים' אשר מפקחת על התוכן.

בין כלי תקשורת ואתרי שירות ב'קבוצת JDN' – אתר 'חדשות JDN', העיתון הדיגיטלי 'שחרית', קו החדשות הטלפוני המאושר על ידי ועדת הרבנים לענייני תקשורת - 'מידע לכל', אתר ומגזין 'הבית של הנדל"ן', מגזין 'קהילות', אתר 'עבודות לחרדים', אתר הקניות 'גלאט שופ', אתר חיפוש מסעדות 'בהשגחה', רדיו 'גאולה FM' ו'ביטוח JDN'.

## עורכי האתר
בשנותיו הראשונות ערך את האתר יחיאל (חיליק) טברסקי שגם שימש כמנכ"ל האתר. ב-2017 מונה לעורך ראשי יהונתן אלוני ששימש בתפקיד עד 2019, אז מונה שמואל קרמרסקי (בשם העט שמואל בן-צבי) לעורך האתר. לאחר מערכת הבחירות לכנסת ה-21 מונה יעקב בנדה לעורך הראשי. באוגוסט 2021 שב קרמרסקי לקבוצת JDN כעורך הראשי של היומון הדיגיטלי החרדי "שחרית".

## ראו גם

* תקשורת חרדית

* :קטגוריה:אתרי אינטרנט חרדיים

* אתרי אינטרנט

* יהדות חרדית

## קישורים חיצוניים
* 
* מוטי רובינשטיין, הקמפיין הנקי של Jdn: “כולם מסקרים את הציבור החרדי. אנחנו חרדים”, באתר פאשקעוויל, 5 בפברואר 2017
* 

## הערות שוליים

קטגוריה:אתרי אינטרנט חרדיים
קטגוריה:אתרי אינטרנט שהושקו ב-2011
קטגוריה:אתרי חדשות ישראליים
רומן קרסנובסקי

**רוֹמָן קְרִָסְנוֹבְסְקי** (נולד ב-10 בינואר 1955) הוא פסנתרן, נגן צ'מבלו ונגן עוגב ישראלי.

## ביוגרפיה
### לימודים וקריירה בברית המועצות
קרסנובסקי נולד בדוּנֶצְק, ברית המועצות. אביו היה נגן בתזמורת. בגיל חמש החל רומן לנגן בפסנתר. הוא רכש השכלה מוזיקלית מקיפה בבתי ספר וקונסרבטוריונים בברית המועצות. כילד למד אצל המלחין אראם חאצ'טוריאן, שעודד אותו ללמוד אצלו הלחנה בקונסרבטוריון של מוסקבה לאחר סיום לימודיו בבית הספר התיכון. בהשפעת חצ'טוריאן ויצירתו החליט קרסנובסקי להתמקד בנגינה ולא בהלחנה. קרסנובסקי החל להופיע כסולן עם התזמורת הסימפונית של האגודה הפילהרמונית של דונצק. לאחר לימודים בקולג' מוזיקלי, המשיך את לימודיו באקדמיה לאמנויות בחרקוב, אוקראינה, עד 1979.

כסטודנט ניגן עם התזמורת הסימפונית של האגודה הפילהרמונית של חרקוב בפסנתר, צ'מבלו וצ'לסטה. בתקופה זו ניגן לעיתים קרובות קונצ'רטי לפסנתר מאת רחמנינוב ופרוקופייב, רפסודיה בכחול מאת גרשווין ואת ששת הקונצ'רטי לצ'מבלו מאת יוהאן סבסטיאן באך. במהלך הקריירה הסולנית שלו בתקופה זו ביצע יצירות של באך לצ'מבלו וכן ליווה סולנים בינלאומיים, כמו הכנרת ויקטוריה מולובה.

קרסנובסקי למד נגינה בעוגב אצל פרופ' גלינה קוזלובה בקונסרבטוריון של העיר גורקי (עתה ניז'ני נובוגורוד) מ-1986 עד 1989. הוא הופיע ברסיטלים לעוגב בכל רחבי אוקראינה וכן ברפובליקות הבלטיות. כדי ללטש את נגינתו השתתף קרסנובסקי בכיתות אמן אצל פרופ' לאו קרמר מהעיר שפייר בגרמניה ואחרים. פעילותו העיקרית בתקופה זו הייתה כנגן עוגב, עם התזמורת הסימפונית של האגודה הפילהרמונית של חרקוב. לצד עיסוקו זה המשיך בפעילותו כפסנתרן, צ'מבליסט ומלווה לאמנים אחרים.

### עלייה לישראל והמשך קריירה
קרסנובסקי עלה לישראל בשנת 1990 והוא מתגורר בכרמיאל. בשנים 1993 עד 1997 לימד באקדמיה למוזיקה ולמחול בירושלים. מאז 1997 מלמד קרסנובסקי נגינה בפסנתר בקונסרבטוריון של כרמיאל. הוא מנגן בעוגבים של כנסיות שונות, בהן כנסיית "הגואל" ודורמיציון בירושלים, ביפו, ובטבחה. הוא מנגן עם הרכבים קאמריים ומופיע כסולן עם תזמורות שונות, בהן התזמורת הפילהרמונית הישראלית. כן הופיע בטלוויזיה הישראלית, בין השאר בתוכנית האירוח של דן שילון.
[ממוזער|העוגב של [קתדרלת נוטרדאם (פריז)|קתדרלת נוטרדאם בפריז.]]
קרסנובסקי מרבה להופיע כפסנתרן וכנגן עוגב באירופה ובארצות הברית. בינואר 2008 הוזמן לנגן בעוגב של קתדרלת נוטרדאם בפריז, אירוע שכל נגן עוגב שואף לזכות לו. מדי פעם הוא מלמד בקורסים בווסטפאליה שבגרמניה ובמקומות אחרים.

לאחר הפסקה של 20 שנה חזר קרסנובסקי להלחנה וחיבר יצירה לעוגב בעקבות רצח רבין. אחרי כן הלחין יצירות נוספות, שזכו לשבחי הביקורת באירופה.

קרסנובסקי הוציא כמה תקליטורים מביצועיו בעוגבים שונים באירופה. הרפרטואר שלו רחב ומכסה טווח נרחב. החל מתקופת הבארוק, התקופה הקלאסית, הרומנטית והמודרנית. בין השאר ביצע מיצירות פולנק ומסייאן. כן הוציא תקליטור ובו 3 סימפוניות לעוגב פרי עטו, ביניהן "הסימפוניה היהודית".

## קישורים חיצוניים

* 
* רסיטל לעוגב של רומן קרסנובסקי, הבמה, 8 בנובמבר 2010
* רומן קרסנובסקי, באתר אורגנפוקוס
* חיי נגן עוגב בישראל, באתר אורגנפוקוס
* פסטיבל עוגב בינלאומי ראשון בישראל, אתר הבמה, 17 בנובמבר 2003
* רומן קרסנובסקי מנגן בעוגב במרכז אלמא, זכרון יעקב, בתוכנית אינטרמצו עם אריה ורדי
* לינק ליצירות רומן קרסנובסקי בתווים, האתר ברוסית

קטגוריה:ישראלים ילידי ברית המועצות
קטגוריה:נגני עוגב יהודים
קטגוריה:נגני צ'מבלו ישראלים
קטגוריה:פסנתרנים ישראלים
קטגוריה:סגל האקדמיה למוסיקה ולמחול בירושלים
קטגוריה:ישראלים שנולדו ב-1955
אבוביתיים

**אַבּוּבִיתִיִּים** (שם מדעי: Solenidae) היא משפחה של צדפות הגדלות במים מלוחים.

האבוביתיים נפוצים בים השחור, ים השיש, הים התיכון ומזרח האוקיינוס האטלנטי. לבני המשפחה קונכייה מוארכת ופחוסה, הפעורה בשני קצותיה כצינור פתוח. אורכם יכול להגיע ל-15 סנטימטרים. הם מסוגלים להתחפר במהירות בחול רך, באמצעות רגל היוצאת מתחתית הקונכייה. בחופי ארץ ישראל חמישה מינים של משפחה זו, ובהם אבובית ישרה.

## לקריאה נוספת
* מיכה לבנה, **לקסיקון החי והצומח של ארץ-ישראל**, כרך שני, עורך - עזריה אלון, משרד הביטחון – ההוצאה לאור, 1995 
* לב פישלזון, **החי והצומח של ארץ-ישראל : אנציקלופדיה שימושית**, כרך שלישי - החי במים, משרד הביטחון – ההוצאה לאור, תשנ"ו - 1996

## קישורים חיצוניים

* 

*
מסיושי אוהירה

**מסיושי אוהירה** (ביפנית: 大平 正芳; ) היה פוליטיקאי יפני וראש ממשלת יפן ה-68 וה-69.

## קריירה פוליטית
בשיא הקריירה הפוליטית שלו יצג אוהירה את הסיעות המרכזיות במפלגה הליברלית-דמוקרטית, עמדה שהציבה אותו כיריבו של ראש הממשלה דאז, טקאו פוקודה. בבחירות מקדימות שנערכו בתוך המפלגה ב-1978, ניצח אוהירה את פוקודה והתמנה לנשיא המפלגה, ולאחר מכן החליף אותו בראשות הממשלה.

אוהירה היה ראש הממשלה הנוצרי השישי של יפן, לאחר הארה טקאשי, טקהאשי קורקיו, איצ'ירו הטויאמה, טצו קטאיאמה ושיגרו יושידה.

בבחירות הכלליות של 1979 לא הצליחה המפלגה הליברלית-דמוקרטית להשיג רוב מוחלט בדיאט של יפן, אך לאחר שצרפה אליה מספר מפלגות קטנות, הבטיח אוהירה לעצמו כהונה נוספת. עם זאת, ב-16 במאי 1980 נערכה בדיאט הצעת אי אמון, ועברה לאחר ש-69 מחברי המפלגה הליברלית-דמוקרטית נמנעו. אוהירה עמד בפני הברירה של להתפטר או להכריז על בחירות חדשות, והוא בחר באפשרות הראשונה. אולם, ב-31 במאי אושפז אוהירה בבית החולים לאחר שלקה בהתקף לב, ונפטר 12 יום לאחר מכן.

מזכיר הממשלה, מסיושי איטו, החליף את אוהירה בתפקידו, ולאחר הבחירות שנערכו הפך זנקו סוזוקי לראש הממשלה.

## קישורים חיצוניים

* 
* 

קטגוריה:ראשי ממשלת יפן
קטגוריה:שרי החוץ של יפן
קטגוריה:יפנים שנולדו ב-1910
קטגוריה:יפנים שנפטרו ב-1980
זנקו סוזוקי

**זנקו סוזוקי** (ביפנית: 鈴木 善幸; 11 בינואר 1911 – 19 ביולי 2004) היה פוליטיקאי יפני וראש ממשלת יפן ה-70.

סוזוקי סיים את לימודיו באוניברסיטת טוקיו למדעי הים ב-1935. הוא הצטרף למפלגה הליברלית ב-1948, וסייע לאחד בינה לבין מפלגה אחרת, וביחד יצרו את המפלגה הליברלית-דמוקרטית ב-1955.

סוזוקי התמנה לראשות ממשלת יפן ב-17 ביולי 1980, לאחר מותו של קודמו בתפקיד, מסיושי אוהירה, מהתקף לב במהלך הבחירות הכלליות. הזדהות הציבור שגררה מותו של אוהירה, הנחיל למפלגה הדמוקרטית-ליברלית ניצחון מוחץ בבחירות, ולממשלתו של סוזוקי היה רוב מוחץ בדיאט. עם את, בבחירות של 1982, בחר סוזוקי שלא להתמודד פעם נוספת לנשיאות המפלגה, ויסוהירו נקסונה החליפו.

## קישורים חיצוניים

* 
* 

קטגוריה:ראשי ממשלת יפן
קטגוריה:יפנים שנולדו ב-1911
קטגוריה:יפנים שנפטרו ב-2004
אבי הכלה (1950)

[שמאל|ממוזער|250px|[אליזבת טיילור בסרט "אבי הכלה"]]
**אֲבִי הַכַּלָּה** (באנגלית: **Father of the Bride**) הוא סרט קומדיה אמריקאי משנת 1950 בבימויו של וינסנט מינלי ובכיכובם של אליזבת טיילור וספנסר טרייסי. הסרט מבוסס על ספרו של אדוארד סטריטר, "אבי הכלה", שיצא ב-1949, ומתאר את התמודדותו של אב במהלך ההכנות לחתונתה הקרבה של בתו. הסרט היה מועמד לשלושה פרסי אוסקר, בקטגוריות השחקן, התסריט המעובד והסרט הטוב ביותר.

בעקבות הצלחת הסרט יצא ב-1951 סרט המשך בשם "הרווח הקטן של אבא". ארבעה עשורים מאוחר יותר יצאה גרסה חדשה ומצליחה של הסרט באותו שם, "אבי הכלה", בכיכובו של סטיב מרטין, גם לה יצא סרט המשך, "אבי הכלה 2".

## תקציר העלילה
סטנלי בנקס הוא עורך דין ואיש משפחה מהמעמד הבינוני המתגורר עם משפחתו בפרברים. יום אחד מכריזה בתו קיי בפני הוריה שהתארסה לבן זוגה האהוב, באקלי דנסטן. בעוד האם אלי מתחילה מיד להתארגן להכנות לחתונה, סטנלי המבולבל מתקשה להתמודד עם התבגרותה של בתו ונישואיה, ודואג לה. במהלך המפגש המשפחתי עם הוריו העשירים של החתן מתרחשות תקריות מגוונות, סטנלי שותה יותר מדי ולבסוף נרדם בסלון ביתם. בהמשך הוא מבין שבמקום חתונה צנועה שרצה לארגן לבתו, הוא ייאלץ לסייע במימון חתונה מפוארת ויקרה. עולים אצלו גם קשיים בבניית רשימת האורחים המוזמנים לחתונה.

לאחר שבאקלי מציע לקיי ירח דבש שונה ממה שתכננה, נוצר משבר בין בני הזוג הצעירים, וקיי רוצה לבטל את החתונה. אך הם מתפייסים, ומתחילות החזרות לטקס החתונה. תקלות נוספות מתרחשות בהכנות לחתונה, אך לבסוף מגיע יום החתונה. במהלך הטקס מתחיל סטנלי להבין שבתו אינה ילדתו הקטנה עוד, אלא אישה בוגרת. האירוע מסתיים בהצלחה ושביעות רצון של בני המשפחה.

לבסוף נולד בן וסטנלי לא מצליח לתקשר עמו כי הוא בוכה כל פעם שהוא לוקח אותו לידיו.

## צוות השחקנים

## ביקורות ותגובות
הסרט קיבל ביקורות חיוביות ולציון 93% באתר ריכוז הביקורות Rotten Tomatoes, מתוך 27 ביקורות.

## קישורים חיצוניים

* 

* [אבי הכלה](http://www.third-ear.com/Title/5938/Father+Of+The+Bride+(1950)?print=true), באתר האוזן השלישית

## הערות שוליים

קטגוריה:סרטי 1950
קטגוריה:סרטי קומדיה אמריקאיים
קטגוריה:סרטים על חתונות
קטגוריה:סרטי מטרו גולדווין מאייר
קטגוריה:סרטי ספנסר טרייסי
קטגוריה:סרטי אליזבת טיילור
קטגוריה:סרטים המבוססים על רומנים אמריקאים
קטגוריה:סרטי וינסנט מינלי
נובורו טקשיטה

**נובורו טקשיטה** (ביפנית: **竹下 登**; 26 בפברואר 1924 - 19 ביוני 2000) היה פוליטיקאי יפני וראש ממשלת יפן ה-74. טקשיטה היה ראש ממשלת יפן האחרון בתקופת שווה.

## ראשית חייו
טקשיטה נולד בעיר אונאו שבמחוז שימאנה, ולמד באוניברסיטת ואסדה. הוא קיבל מושב בבית הנבחרים של יפן ב-1958, והצטרף לסיעתו של קקואיי טנאקה בהמפלגה הליברלית-דמוקרטית. טקשיטה הפך למגייס הכספים העיקרי של טנאקה, ונהג לנסוע ברחבי יפן על מנת לגייס קולות למפלגה. בדומה לטנאקה, נהג טקשיטה להביא פרויקטים גדולים למחוזו, בכך יצר פרנסה ומקומות עבודה, ובכך שמר על מושבו כנציג המחוז בדיאט של יפן.

## חיים פוליטיים
טקשיטה היה המזכיר הכללי של ממשלת יפן מ-1971 ועד 1974, כיהן כשר הבינוי ב-1976, וכשר האוצר בשנים 1979–1980, ופעם נוספת ב-1982 עד 1986. בתקופתו כשר האוצר, עלה ערכו של הין היפני ביחס למטבעות אחרים, והפך את יפן למעצמה כלכלית עולמית.

## ראש הממשלה
עד 1985 עברה השפעתו של טקשיטה במפלגה את זו של טנאקה, והוא ניצח את טנאקה בבחירות מקדימות, והפך לנשיא המפלגה. ביולי 1986 ויתר על תפקידו בממשלה והתמנה תחת זאת למזכיר הכללי של המפלגה. בנובמבר 1987 התמנה לתפקיד יושב ראש המפלגה, והחליף את יסוהירו נקסונה בראשות הממשלה.

אחד הרגעים הבולטים בכהונתו היה שהיה לראש ממשלת יפן הראשון שהודה שיפן הייתה הצד התוקפני במלחמת העולם השנייה, בעת נאומו בדיאט.

## לאחר ראשות הממשלה
טקשיטה נאלץ להתפטר מתפקידו ב-1989, בעקבות שערוריית Recruit, בה היה מעורב. אף על פי שהואשם בשחיתות ובסחר במידע פנים לא הוגשו כנגדו כל תביעות, והוא המשיך להחזיק במושבו בבית הנבחרים עד מותו.

לאחר פרישתו מהממשלה, המשיך טקשיטה להשפיע על המפלגה, והיה מדריכם של ראשי הממשלה לעתיד סוסוקה אונו, טושיקי קאיפו וקייזו אובוצ'י.

טקשיטה נפטר מכשל נשימתי בשנת 2000, לאחר שהיה מאושפז בבית החולים במשך שנה.

## קישורים חיצוניים

* דייוויד סנגר, Takeshita Now Admits World War II Aggression, הניו יורק טיימס, 7 במרץ 1989.
* 

## הערות שוליים

קטגוריה:בוגרי אוניברסיטת ואסדה
קטגוריה:ראשי ממשלת יפן
קטגוריה:יפנים שנולדו ב-1924
קטגוריה:יפנים שנפטרו ב-2000
בנק למלאכה

שמאל|ממוזער|250px|מניות של הבנק
**בנק למלאכה בע"מ** (נקרא גם פ.י.ב.י. למלאכה בע"מ) היה בנק בישראל. הבנק נוסד בשנת 1954 ביוזמת השר פנחס ספיר והתאחדות המלאכה והתעשייה בישראל ותוך שותפות של ממשלת ישראל, בנק הפועלים, ובנק "הלוואה וחסכון". לקוחות הבנק היו בעיקר בעלי מלאכה קטנים ובינוניים. הבנק התקיים באופן עצמאי עד שנרכש על ידי קבוצת הבנק הבינלאומי ב-1978.

אין להתבלבל עם "בנק למלאכה" שנוסד לראשונה ב-1923 על ידי מרכז בעלי מלאכה בתל אביב בראשות יהודה מינינברג והתקיים לאורך שנות ה-20 וה-30..

הבנק סייע לבעלי המלאכה והחרושת בעיקר במתן אשראי נוח להקמת מקומות תעסוקה חדשים, לפיתוח מפעלים קיימים, לרכישת ציוד ונדל"ן לבתי מלאכה. הקצבת אשראי בריבית נמוכה למימון עבודות, לתעסוקה, לרכישת חומרי גלם וציוד מכני, להקמת סדנאות ומימון עסקות יצוא.

עם ייסודו הנפיק הבנק מניות יסוד. 51% מהן נרכשו על ידי ממשלת ישראל והיתר על ידי אזרחים מהשורה. מאז 1979 המניות אינן נסחרות בבורסה לניירות ערך וליורשיהן לא ברור אם ניתן לפדותן ומה ערכן.

## קישורים חיצוניים
* על הבנק באתר מילון מונחי הביטוח
* 
* 
* 
* 

## הערות שוליים

מלאכה
קטגוריה:ארץ ישראל: בנקאות
קטגוריה:ישראל: חברות שהוקמו ב-1954
קטכולאמין

[שמאל|ממוזער|80px|קבוצת [קטכול]]
[שמאל|ממוזער|80px|[דופאמין, דוגמה לקטכולאמין]]
**קטכולאמין** (באנגלית: **Catecholamine**) הוא תרכובת אורגנית המכילה קבוצת קטכול (קבוצת בנזן המכילה שתי קבוצות צד הידרוקסיליות) ומתמיר אמיני.

## יצירת קטכולאמינים
הקטכולאמינים נוצרים מחומצת האמינו טירוזין. חומרים אלו מסיסים במים ונקשרים לחלבונים שונים, ובאופן זה מועברים בזרם הדם בגוף. הטירוזין מגיע אל גופינו בצורת חלבון דרך המזון הנצרך, או על ידי הידרוקסילציה של חומצת האמינו פנילאלנין על ידי האנזים פנילאלנין הידרוקסילאז.

## פירוק קטכולאמינים
COMT הוא אנזים שמפרק קטכולאמינים בנוזל החוץ-תאי.

## מוליכים עצביים מקבוצת הקטכולאמינים
בגוף האדם, ישנם מספר מוליכים עצביים מרכזיים המשתייכים לקבוצת הקטכולאמינים. הקטקולאמיניים הם חלק ממערכות המוליכים העצביים המרכזיות של המוח. העיקריים שבהם הם אדרנלין (אפינפרין), נוראדרנלין ודופמין וגם הם משתייכים  לקבוצת המונואמינים.

אדרנלין ונוראדרנלין משתחררים מליבת יותרת הכליה, והם בעלי תפקיד מכריע בוויסות תגובת הילחם או ברח בגוף.

מוליכים עצביים מקבוצת הקטכולאמינים מיוצרים מחומצות האמינו טירוזין. הטירוזין נאגר בנוירונים מפרישי קטכולאמינים, ודורש מספר תגובות על מנת להפוך למוליך העצבי הרצוי בגוף. ייצור קטכולאמינים מווסת על ידי אנזים המכונה מונואמין אוקסידאז.

רמת השחרור של קטכולאמינים בקליפת המוח הקדם-מצחית יכולה לשנות במהירות את חוזק הקשרים ברשתות קדם מצחיות, כדי לתאם בין מצבים קוגניטיביים ותודעתיים לבין הדרישות הפיזיולוגיות המתעוררות בעקבות גירויים ואירועים שונים בסביבה. רמות גבוהות של קטכולאמינים, המופרשות בשעת לחץ כתגובה למצבי מתח, יכולים לדכא במהירות את הפעילות של קליפת המוח הקדם-מצחית ולהעביר אותה למצב "offline" כדי להגיב לסכנה על ידי העברת השליטה על ההתנהגות למערכות פרמיטיביות יותר כמו האמיגדלה והסטריאטום שמתווכים תגובות אינסטינקטיביות.

## היבטים רפואיים
קיימות מספר תרופות בשוק שהן אנלוגים של הקטכולאמינים.

## קישורים חיצוניים

* 
* 

## הערות שוליים

*
קטגוריה:מוליכים עצביים
קטגוריה:מונואמינים
קטגוריה:הורמונים
נפאל במשחקים הפאראלימפיים

**[[נפאל]]** השתתפה לראשונה ב באתונה (2004), כששלחה למשחקים אתלטית אחת, ומאז משתתפת במשחקים דרך קבע. במשחקי החורף לא נטלה נפאל חלק מעולם.

## היסטוריה
המשלחת הראשונה אותה שלחה נפאל למשחקים באתונה בשנת 2004 כללה רק את ספורטאית אחת, אתלטית שהתחרתה בהדיפת כדור ברזל. אל המשחקים הפאראלימפיים בייג'ינג (2008) שלחה נפאל ספורטאי בודד גם כן, שלקח חלק במרוץ ל-100 מטר. הספורטאים אותם שלחה נפאל למשחקים הפאראלימפיים מעולם לא זכו במדליה פאראלימפית, ולא הגיעו להישגים ספורטיביים משמעותיים.

## ראו גם
* נפאל במשחקים האולימפיים
* נפאל במשחקים האולימפיים לנוער

## הערות שוליים

קטגוריה:מדינות במשחקים הפאראלימפיים
קטגוריה:נפאל: ספורט
M53

**M53** (מ-**Messier 53**; נקרא גם **NGC 5024**) הוא צביר כדורי בקבוצת הכוכבים שערות ברניקי הנמצא במרחק של כ-58,000 שנות אור ממערכת השמש, אחד הצבירים הכדוריים הרחוקים ביותר מכדור הארץ שידועים כיום מבין הצבירים שבשביל החלב.

## היסטוריה
הצביר התגלה על ידי יוהאן אלרט בודה שצפה בו ב-3 בפברואר 1775 ותיאר אותו כערפילית עגולה. כשנתיים מאוחר יותר, צפה בצביר שארל מסיה, שתיאר אותו בקטלוג מסיה כ"ערפילית חסרת כוכבים, עגולה וברורה". בשנת 1784 זיהה האסטרונום ויליאם הרשל שזהו צביר וציין שזהו אחד העצמים היפים ביותר שראה בשמים. 

בהירות נראיתו של הצביר היא מדרגה 7.6 כך שניתן להבחין בו באמצעות משקפת. נחוץ טלסקופ כדי להבחין בכוכבי הצביר, שהבהירים שבהם הם מדרגת בהירות 13. הצביר נמצא כ-0.9 מעלות מצפון-מזרח לכוכב α בשערות ברניקי. כמעלה ממזרח לו, נמצא צביר כדורי נוסף, NGC 5053, שלו דרגת בהירות 9.5 וכ-5 מעלות מצפון-מערב לצביר נמצאת גלקסיית העין השחורה.

## מאפייני הצביר
M53 נמצא במרחק של כ-60,000 שנות אור ממרכז הגלקסיה, כך שהוא אחד מהצבירים הרחוקים ביותר ממרכז שביל החלב. גם מרחקו ממערכת השמש גדול במיוחד, כ-58,000 שנות אור, אך הוא מתקרב במהירות של כ-100 קילומטר בשנייה. קוטרו של הצביר כ-220 שנות אור כך שגודלו הזוויתי הוא כ-13 דקות קשת – כ-45% מקוטרו של הירח המלא וצורתו מעט סגלגלה. הצביר מכיל למעלה מ-250,000 כוכבים ומסתו כ-826,000 מסות שמש. הספקטרום הכולל של אור הצביר מתאים לסוג ספקטרלי F6 ועד היום התגלו בו 47 כוכבים משתנים מהסוג של משתני RR בנבל. 

## קישורים חיצוניים

* M53 בקטלוג מסיה באתר SEDS.
* 

## הערות שוליים

קטגוריה:קבוצת הכוכבים שערות ברניקי
53
53